ชาวผู้ดีเกิน 100000 คน ลงนามเรียกร้องห้าม โดนัลด์ ทรัมป์ เข้า UK
สำนักข่าวต่างประเทศรายงานว่า ชาวสหราชอาณาจักร (ยูเค) มากกว่า 100,000 คน ร่วมลงนามคำร้อง ขอให้รัฐบาลห้ามไม่ให้ นายโดนัลด์ ทรัมป์ นักธุรกิจชาวอเมริกัน ผู้สมัครเป็นตัวแทนพรรครีพับลิกัน ชิงตำแหน่งประธานาธิบดีสหรัฐฯ ในการเลือกตั้งปี 2016 เดินทางเข้าสหราชอาณาจักร หลังจากมหาเศรษฐีรายนี้ออกมาเสนอว่า ควรห้ามชาวมุสลิมเดินทางเข้าสหรัฐฯ,เมื่อวันจันทร์ นายทรัมป์ เรียกร้องระหว่างไปรณรงค์หาเสียงในรัฐแคลิฟอร์เนีย ให้ทางการสหรัฐฯ ออกมาตรการห้ามชาวมุสลิมทุกคนเข้าประเทศสหรัฐฯ เพื่อป้องกันเหตุก่อการร้าย จนกว่ารัฐบาลจะรู้ว่ากำลังเกิดอะไรขึ้น สืบเนื่องจากเหตุสามีภรรยาชาวมุสลิม 2 คน กราดยิงสังหารหมู่ที่ศูนย์การแพทย์เพื่อผู้พิการทางสมอง อินแลนด์ รีเจียนอล เซ็นเตอร์ เมืองซาน เบอร์นาดิโน รัฐแคลิฟอร์เนีย จนมีผู้เสียชีวิต 14 ราย,คำพูดของเขาเรียกเสียงโจมตีอย่างหนักจากหลายฝ่าย และล่าสุดชาวอังกฤษได้ร่วมลงนามคำร้อง ขอให้กระทรวงมหาดไทยแห่งสหราชอาณาจักร สั่งห้าม นายทรัมป์ ไม่ให้เข้าประเทศ โดยระบุในคำร้องว่า สหราชอาณาจักรห้ามบุคคลจำนวนมากไม่ให้เข้าประเทศจากการใช้ ประทุษวาจา (hate speech) หากยูเคจะใช้เรื่องพฤติกรรมที่ไม่อาจยอมรับได้เป็นเกณฑ์ตัดสินสำหรับผู้ที่อยากเข้าประเทศต่อไป ก็ต้องใช้กับทั้งคนรวยและคนจน คนอ่อนแอและผู้มีอำนาจ,ทั้งนี้ ผู้ริเริ่มรณรงค์ให้ชาวอังกฤษร่วมลงนามคำร้อง ห้าม นายทรัมป์ เข้าสหราชอาณาจักรคือ นางซูซาน เคลลี นักเคลื่อนไหวชาวสกอตแลนด์ และเป็นผู้ที่วิพากษ์วิจารณ์การสร้างสนามกอล์ฟของนายทรัมป์ในเขตอาเบอร์ดีนเชอร์ มาอย่างยาวนาน โดยจำนวนผู้ร่วมลงนามเพิ่มขึ้นอย่างรวดเร็ว และเกิน 100,000 คนในช่วงเที่ยงวันพุธ (ตามเวลาท้องถิ่น),อนึ่ง รัฐบาลสหราชาอาณาจักร จะรับคำร้องต่างๆ ที่มีผู้ร่วมลงนามมากกว่า 10,000 คน และประเด็นนี้จะถูกนำไปพิจารณาเพื่อนำไปอภิปรายในรัฐสภา หากมีผู้ลงนามเกิน 100,000 คน โดยในกรณีนี้ กระทรวงกลาโหมของยูเคมีอำนาจสั่งห้ามบุลคลเข้าประเทศได้ หากคนเหล่านั้นกระทำเรื่องที่รัฐบาลลงความเห็นว่าเป็น พฤติกรรมที่ไม่อาจยอมรับได้,นางเธเรซา เมย์ รัฐมนตรีว่าการกระทรวงมหาดไทยยูเค แถลงข่าวในกรุงลอนดอน โดยเธอไม่ตอบคำถามของผู้สื่อข่าวเรื่องการแบนนายทรัมป์โดยตรง แต่ระบุว่า เป็นเรื่องสำคัญสำหรับนักการเมืองที่จะต้องรับประกันความเป็นหนึ่งเดียวในชุมชน มากกว่าทำให้แตกแยก
ชาวสหราชอาณาจักรร่วมลงนามในคำร้อง ขอให้รัฐบาลสั่งห้าม นายโดนัลด์ ทรัมป์ ผู้สมัครเป็นตัวแทนพรรครีพับลิกัน ชิงตำแหน่งประธานาธิบดีสหรัฐฯ เดินทางเข้าประเทศ หลังจากเขาเสนอให้ห้ามชาวมุสลิมเข้าสหรัฐฯ
สหราชอาณาจักร,ยูเค,คำร้อง,ห้ามเข้าประเทศ,โดนัลด์ ทรัมป์,รีพับลิกัน,ห้าม โดนัลด์ ทรัมป์ เข้าประเทศ,นักธุรกิจ,ประธานาธิบดี,สหรัฐ,มหาเศรษฐี,มุสลิม,หาเสียง,วิพากษ์วิจารณ์,รัฐแคลิฟอร์เนีย,ก่อการร้าย,สังหารหมู่,กราดยิง,ข่าว,ข่าวต่างประเทศ,ไทยรัฐออนไลน์